Odense Adresse-Contoirs Efterretninger, 1838-07-11
Provindsialstænderne for Hertugdømmet Slesvig. Tiende Møde den 13 Junii. Anmeldt 2 indkomne Propositioner og 25 Petitioner, deriblandt to fra Jndvaanerne i Haderslev, den ene om Ophævelse eller Nedsættelse af Tolden for de i Landet forfærdigede Varer, som transporteres til Danmark, den anden om selv at vælge deres Magistratspersoner, og Repræsentanter. Derpaa holdtes den formelige Forhandling over de tvende Brandassurancevæsenet betræffende Udkast. Justitiarius Jaspersen blev som retskyndigt Medlem til forordnet den Committee, som var nedsat til at prøve Propositionerne angaaende Sprogforholdene i Hertugdømmet Slesvigs nordlige Distrikter &c. Den kongelige Commissarius motiverede Udkastet til Patenterne om Forbindtligheden til Nær paarørendes Alimentation, angaaende de af en Fattigcommune understøttede Personers Jndladelse i Ægteskab, og angaaende de nærmere Bestemmelser og Fattigcommunernes Krav paa Erstatning af provisorisk anvendte Forpleiningsomkostninger. Ellevte Møde den 15 Juni, 3 Propositioner og i Petitioner, anmeldtes, iblandt de sidste en fra Borgerne i Eckernførde om Trykkefrihed og et fra Skolelærer Beck i Feldstedskov, Tøndern Amt, at et nyt Seminariums Oprettelse maatte fraraades Hs. Majestæt Kongen. Deputeret Lorenzen fra Haderslev bemærkede, at da Gjenstandene for ovennævnte trende Lovudkast vare meget nær beslægtede, vilde Nedsættelse af en særegen Committee for hvert Udkast forekomme ham som en sand Bortødslen af Tiden. Efterat Præsidenten og Hertugen, af Augustenborg havde erklæret sig for en modsat Mening, blev for Alimentations=Udkastet valgt Pastor Lorenzen, Grev Ranzau og Drøhse, for Fattiglemmers Ægteskab de Sammei følgende Orden (Ranzau, Drøbse og Lorenzen), og for Fattigpleiens Erstatning de Samme i denne Orden (Ranzau, Lorenzen og Drøbse). Jfølge Dagsordenen oplæste Deputeret Wehlie den af ham gjorte Proposition om Jordernes Udtørring (Committee: Proponenten, Jaspersen og Paulsen). Nu foretoges Forhandlingerne over de tvende Lovudkast angaaende Brandassuranceanstalterne. (Wehrie Referent.) Jmod den kongelige Commissarius, som anførte, at Meubelgilderne have hidtil været uden tilstrækkelig Kontrol, og dette har havt til Følge, at Brandlidte ved Jldsvaader ofte ikke blot have havt Erstatning, men tredobbelt, ja endog tidobbelt Fordeel, hvorved Brandstiftelser da ere foranledigede, indvendte Justitsraad Drøbse og Hertugen af Augustenborg, at Regjeringen kan ikke ved enkelte Misbrug foranlediges til at udstede almindelige Anordninger; herske enkelte Misbrug, saa maa vel deres Afskaffelse tages under Overveielse, men derfor ikke strax skrides til almindelige Forskrifter, som ofte ikke passe til det Enkelte. Han (Hertugen) stemmer aldeles imod Udkastene og imod hvert Jndgreb i Privatrettigheder. Den kongelige Commissarius svarede: her finder ingen Jndblanding Sted af Regjeringen i Privatrettigheder, som ikke er paabuden af Nødvendigheden. Dagen før den formelige Forhandling anmeldte Præsidenten et senere Amendement fra den durchlauchtige Deputerede for Eckernførde, om at Udstedelsen af Patentet angaaende de udenlandske Assuranceanstalter maatte aldeles fraraades Hs. Majestæt. Efter flere bemærkninger af Præsidenten og Hertugen af Augustenborg erklærede Prindsen af Augustenborg, at han betragtede sit Amendement som bortfaldet. Tolvte Møde den 18 Juni. Først anmeldtes 2 Propositioner, den ene af Deputeret Lorenzen fra Haderslev om, at Kongeriget Danmark og Hertugdømmerne Slesvigs og Holstens Finantser og Statsgjæld maatte adskilles m. m. og 3 Petitioner, deriblandt en fra Jndvaanerne i Ærøeskjøbing, angaaende Ophævelsen af de Skatter, der foruden Næringsskatten erlægges af de i Byen hjemmehørende Skibes Taxations værdie, en anden fra Jndvaanerne Andersen, Miang, Brag og Jacobsens Arvinger i Sønderborg om Udbetaling af de Skibes Taxationsværdie, der i Aaret 1808 ved Nyborg borttoges dem af Fienden. Den foreløbige Forhandling over Udkaen stet til en Forordning angaaende Søn= og Festdagenes Helligholdelse begyndte.